# data[].attributes.headline
นางสาวนัฟทาลี อาจวงค์ทอง เลขที่ 31

# data[].attributes.subject
นางสาวนัฟทาลี อาจวงค์ทอง เลขที่ 31

# data[].attributes.body
นักพูดที่ฉันชอบคือ โทนี่ รอบบิ้นส์ Tony Robbins

งานของเขาไม่ใช่แค่การพูด แต่เป็นการสร้างแรงบันดาลใจ
โทนี่ ร็อบบินส์ (Tony Robbins)  นักพูดและไลฟ์โค้ชชื่อดังชาวอเมริกัน เขาโตมาในครอบครัวที่ยากจน มีพ่อเลี้ยงเป็นเซลส์แมนผู้เลี้ยงดูครอบครัวมาด้วยความยากลำบากและไม่มีแม้แต่เงินที่จะซื้ออาหารเลี้ยงในเทศกาลสำคัญต่างๆ ด้วยซ้ำ โดยตอนที่รอบบินส์เป็นวัยรุ่น แม่ของเขาอยากให้เขาเป็นคนขับรถบรรทุก เนื่องจากเขาสามารถทำเงินได้มากกว่าพ่อเขาถึงสองเท่า แต่เขาก็ตัดสินใจทำตามฝันด้วยการเรียนรู้ศาสตร์แห่งการพัฒนาตนเองและนำไปช่วยเหลือผู้อื่น ซึ่งนับได้ว่าเป็นการตัดสินใจที่ชาญฉลาด และว่ากันว่าในปัจจุบัน ตัวเขามีมูลค่าคิดเป็นเงินก็ราวๆ กว่า 500 ล้านเหรัยญสหรัฐฯ เลยทีเดียว และเขายังเป็นนักพูดที่ให้แรงบันดาลใจในหลายๆด้าน โดยคำพูดของโทนี่ รอบบิ้นส์ที่ฉันชอบคือ
“คนที่ได้เรียนรู้ถึงความจริงใจและเสียสละเท่านั้นจึงจะรู้สึกได้ถึงความสุขอย่างลึกซึ้งและความภูมิใจในการมีชีวิตอยู่” – โทนี่ ร็อบบินส์ (Tony Robbins)
“เราสามารถเปลี่ยนชีวิตตัวเองได้ เราสามารถทำได้ เราสามารถมีได้ และเราสามารถเป็นในสิ่งที่อยากเป็นได้ ” – โทนี่ ร็อบบินส์ (Tony Robbins)
“ทุกปัญหาคือรางวัล ไม่มีมัน เราก็จะไม่เติบโต”  – โทนี่ ร็อบบินส์ (Tony Robbins) ประโยคที่ฉันยกมานั้นเป็นคำพูดของคุณโทนี่ รอบบิ้นส์
คำพูดเหล่านี้ทำให้ฉันมีเป้าหมายในชีวิตที่ชัดเจนและอยากที่จะพัฒนาตัวเองให้ดีขึ้น ฉันอยากเป็นคนที่ประสบความสำเร็จและมีความสุขกับการชีวิตในทุกๆวันค่ะ ขอบคุณค่ะ

# data[].attributes.headline
นายทักษิณ ดาด้วง เลขที่24

# data[].attributes.subject
นายทักษิณ ดาด้วง เลขที่24

# data[].attributes.body
นักพูดที่ผมชื่นชอบคือ ชนัญญา เตชจักรเสมา หรือทุกๆคนจะรู้จักกันในนาม วิว Point of View เป็นยูทูปเบอร์สาว ที่มีผลงานทางด้านการเล่าเรื่องต่างๆ รอบตัวมาถ่ายทอดผ่านทาง Youtube ได้อย่างน่าสนใจ โดยช่องของเธอชอบที่จะเล่าเกี่ยวกับวรรณกรรมไทย วรรณกรรมของต่างประเทศ วรรณคดี นิทานพื้นบ้าน ประวัติศาสตร์ ศิลปวัฒนธรรมนานาชาติ และเตรียมเนื้อหาที่พูดได้อย่างกะทัดรัดและเข้าใจง่าย มีความสามารถในการถ่ายทอดสามารถสื่อความหมายให้ผู้ฟังเข้าใจตรงกันสมความมุ่งหมายของผู้พูด มีศิลปะในการพูด มีกริยาท่าทางที่สุภาพ น้ำเสียงนุ่มนวลน่าฟังรู้จักเน้นจังหวะช้าเร็ว หนักเบาในการพูด ไม่พูดด้วยอารมณ์ มีถ้อยคำที่ดี พูดถูกต้องตามการสมัย และมีการเตรียมสื่อนำเสนอที่เห็นภาพมากยิ่งขึ้น ทั้งภาพประกอบที่มาจากของจริง หรือการวาดภาพลายเส้นประกอบพร้อมกับการพูดที่ทำให้เข้าใจมากยิ่งขึ้น

เหตุผลที่ผมชอบและติดตามช่องพี่วิว Point of View เพราะว่า ผมเป็นคนชอบฟังคนอื่นในการเล่าเรื่องราวต่างๆที่ได้ความรู้ และผมได้เจอพี่วิวในคลิปแรกคือ เล่าเรื่องราวเกี่ยวกับสงครามโลก ทำให้ผมติดตามและก่อนนอนจะฟังพี่เขาพูดอยู่เสมอ นอกจากนี้พี่วิวมีการอ่านหนังสือหลายๆเล่ม รวบรวมข้อมูลที่แน่น และมาสรุปใจความสำคัญให้ผู้ชมได้ฟัง ทำให้ผู้ชมรู้เรื่องราวได้ภายใน10-20นาที เช่น เล่าเรื่องราวเกี่ยวกับ สงครามโลกครั้งที่1 และ สงครามโลกครั้งที่2 จีน-ใต้หวันแยกกันทำไม? กำเนิดเทพเจ้าต่างๆ รามเกียรติ์ ขุนช้างขุนแผน ฯลฯ เหตุนี้ทำให้ผมชื่นชอบและติดตามผลงานของพี่วิวอยู่เสมอ พี่วิวจึงได้รับเลือกมาเป็นนักพูดที่ผมชื่นชอบ

# data[].attributes.headline
นางสาววรัทธิ์อร สุตะวิริยะวัฒน์ เลขที่28

# data[].attributes.subject
นางสาววรัทธิ์อร สุตะวิริยะวัฒน์ เลขที่28

# data[].attributes.body
นักพูดที่ฉันชื่นชอบคือ คณาธิป สุนทรรักษ์ หรือ ครูลูกกอล์ฟ เป็นครูสอนภาษาอังกฤษและเป็นเจ้าของโรงเรียนสอนภาษาอังกฤษ Angkriz ดิฉันได้รู้จักกับครูลูกกอล์ฟ เพราะดิฉันอยากเรียนรู้ด้านภาษาให้มากขึ้นจึงอยากหาหนังภาษาอังกฤษที่เหมาะกับการเรียนภาษา ทำให้ดิฉันได้เจอคลิปแนะนำหนังอังกฤษในช่องYouTube: Netflix Thailand โดยช่องนี้จะมีคลิปการพูดและสอนภาษาอังกฤษจากหนัง และมีครูลูกกอล์ฟสอนในบางคลิปด้วยค่ะ ดิฉันมีความรู้สึกว่าภาษาอังกฤษนั้นยาก จึงรู้สึกเบื่อได้ง่ายเวลาเรียนภาษาอังกฤษ แต่เมื่อดูคลิปการสอนของครูลูกกอล์ฟทำให้ดิฉันรู้สึกสนุก และไม่เครียดกับการเรียนภาษา ดิฉันจึงได้ติดตามคลิปสอนภาษาอังกฤษของครูลูกกอล์ฟทางYouTube: Loukgolf’s English Room คลิปการสอนนั้นเป็นการสอนแบบสบายๆ ไม่ใช่การพูดแบบบรรยายแค่เรื่องการเรียนการสอนภาษาเพียงอย่างเดียว มีการพูดคุยกับแขกที่มาร่วมรายการอย่างสนุกสนาน และสอดแทรกความรู้ เนื้อหาต่างๆเข้ามา เมื่อดูคลิปดิฉันไม่รู้สึกเหมือนเรียนภาษาอังกฤษในห้องเรียนแล้วฟังครูบรรยายเนื้อหา แต่รู้สึกเหมือนฟังคนคุยเล่นกันตลกๆในเรื่องภาษาอังกฤษมากกว่า ซึ่งในคลิปครูลูกกอล์ฟจะมีเทคนิคการเรียนภาษาอังกฤษมาให้อีกด้วย ดิฉันจึงติดตามและดูคลิปสอนของครูลูกกอล์ฟและรู้สึกชื่นชอบมาตลอดค่ะ

# data[].attributes.headline
นางสาวพราวอาภา คัคโนภาส เลขที่ 33

# data[].attributes.subject
นางสาวพราวอาภา คัคโนภาส เลขที่ 33

# data[].attributes.body
นักพูด(นักเทศน์)ที่ฉันชอบคือ พระมหาสมปอง ตาลปุตฺโต (นครไธสง) หรือที่รู้จักกันดีทั่วไปในนาม "พระมหาสมปอง" เป็นพระนักเทศน์ชื่อดังอีกท่านหนึ่งของเมืองไทย ที่ฉันชื่นชอบ เพราะ ท่านเทศน์ธรรมะให้น่าฟัง ไม่น่าเบื่อ เข้าใจโลกยุคใหม่โดยแท้จริง ทำให้การฟังธรรมะไม่น่าเบื่ออีกต่อไปและไม่ง่วงนอน มีอารมณ์ขัน คลายเครียด ได้ข้อคิด และมีความสุขในการฟังธรรมะ แถมยังรู้สึกสนุกมากๆและได้คติในการใช้ชีวิตมากมาย ทำให้เรารู้จักความจริงและรับรู้ว่าโลกนี้เป็นยังไง
โดยท่านเป็นพระนักเผยแผ่พระพุทธศาสนารุ่นใหม่ และนักบรรยายธรรมที่เป็นที่รู้จักอย่างกว้างขวาง และเป็นนักเขียนที่ผลิตผลงานและหนังสือออกมาอย่างสม่ำเสมอในยุคปัจจุบัน จนได้รับพิจารณาให้ได้รับรางวัลนักเผยแผ่พระพุทธศาสนาจากองค์กรต่าง ๆ มากมาย ซึ่ง พระมหาสมปอง ที่ได้มาบรรยายหลักธรรมคำสอน ในรายการ ต้มยำอมรินทร์ ผลิตโดย CHANGE2561 ณ ตอนนี้ได้คิดหลักการฟังเทศน์สไตล์ใหม่ บุกทุกแพลตฟอร์มในโซเชียลเพื่อให้ทุกคนได้อยู่ใกล้วัด พร้อมเล่าประสบการณ์บรรยายธรรมที่มาพร้อมมุกตลก จนนักแสดงในวงการเป็นต้องขอมุกไปใช้

# data[].attributes.headline
นางสาวชนาภา กลิ่นสุคนธ์ เลขที่ 25

# data[].attributes.subject
นางสาวชนาภา กลิ่นสุคนธ์ เลขที่ 25

# data[].attributes.body
นักพูดที่ฉันชื่นชอบ คือ “ครูลูกกอล์ฟ คณาธิป สุนทรรักษ์” ครูลูกกอล์ฟเป็นติวเตอร์สอนภาษาอังกฤษเจ้าของสถาบัน Angkriz ในประเทศไทย อีกทั้งยังเคยเป็นดีเจชื่อดังให้คำปรึกษาในรายการ พุธทอล์ค พุธโทร ทางช่อง EFM 104.5 ครูลูกกอล์ฟเป็นคนที่มีความขยันและมุ่งมั่นอย่างมาก เริ่มศึกษาภาษาอังกฤษอย่างจริงจังในช่วง ม.2 - ม.3 ใช้ทุกวิธีที่เขาสามารถค้นคว้าได้ ไม่ว่าจะเป็นการดูหนัง ฟังเพลง ศึกษาที่โรงเรียน และสุดท้าย เขาได้จบการศึกษาปริญญาโทจากประเทศอังกฤษ

ฉันเริ่มรู้จักครูลูกกอล์ฟเพราะฉันเป็นคนหนึ่งที่ชอบในด้านภาษามาก อยากศึกษา เรียน และพัฒนาภาษาอังกฤษของตนเองให้ดีขึ้น จนได้ไปเจอรายการหนึ่งในยูทูปที่ชื่อว่า “Loukgolf's English Room” เมื่อได้เข้าไปดู พิธีกรของรายการคือ ครูลูกกอล์ฟ และในแต่ละอีพีก็จะมีแขกรับเชิญแตกต่างกันไป แต่ในการดำเนินรายการนั้น ส่วนใหญ่จะพูดเป็นภาษาอังกฤษ นั่นทำให้ฉันตัดสินใจดู เพราะมีทั้งความสนุกสนาน เฮฮา และได้ฝึกภาษาอังกฤษไปในตัวด้วย หลังจากนั้นฉันเลยเริ่มชอบ และติดตามครูลูกกอล์ฟมาตลอด เหตุผลคือ ครูลูกกอล์ฟเป็นคนที่มีแนวคิดในการใช้ชีวิตดีมาก ร่าเริง สดใส เป็นครูสอนภาษาอังกฤษที่ทำให้ฉันรู้สึกอยากที่จะเรียน มีกำลังใจในการเรียน เขามีรูปแบบการสอนที่ทันสมัย เข้าใจผู้เรียน และในการสอนก็จะมีการสอดแทรกความสนุกสนานเอาไว้ ทำให้ไม่น่าเบื่อ ในประเทศไทย มักจะโดนล้อเลียนในเรื่องของสำเนียงการพูดบ่อยมาก แต่ครูลูกกอล์ฟได้พูดไว้ว่า “ให้นึกว่าสำเนียงของเรามันก็เหมือนดนตรีของเรา หากเขาฟังไม่รู้เรื่อง บางทีมันก็แค่เขาอาจจะยังไม่เคยฟังเพลงแนวนี้หรือเปล่า สิ่งที่สำคัญที่สุดคือคุณรู้สึกสบายกับสำเนียงที่คุณพูด ควรโฟกัสในเรื่องการออกเสียงให้ชัดเจนดีกว่า” นั่นทำให้ฉันมีความมั่นใจ กล้าที่จะพูด และฝึกฝนมากขึ้น สิ่งที่สามารถการันตีได้ว่าครูลูกกอล์ฟเป็นครูที่ยอดเยี่ยมจริง ๆ คือ เขาได้รับการยืนยันด้วยการเป็น 1 ใน 13 คน ที่ได้รับรางวัล EF Excellence Award in Language Teaching 2019 ซึ่งเป็นรางวัลที่มอบให้ครูผู้สอนภาษาอังกฤษ โดยผ่านการคัดเลือกจากครูภาษาอังกฤษมากกว่า 900 คนทั่วโลกเลยทีเดียว

นอกเหนือจากการเป็นครูสอนภาษาอังกฤษ ครูลูกกอล์ฟยังเป็นไอคอนของเพศทางเลือกอีกด้วย เขาทำให้กลุ่มคน LGBTQ หลายคนกล้าที่จะแสดงออกและเปิดเผยตัวตนมากขึ้น ประโยคที่ฉันชอบมากจากการพูดให้สัมภาษณ์ของเขาคือ “ศักยภาพของเราจะอยู่เหนือเพศ เหนือวัย อยู่เหนือทุกอย่าง ถ้าถึงวันนั้นได้ก็จบ เพศไหนก็จบ ขอแค่อดทนเท่านั้นเอง”

ฉันจะติดตาม สนับสนุน เป็นกำลังใจให้ครูลูกกอล์ฟไปเรื่อย ๆ และรู้สึกขอบคุณมาตลอด ที่ครูลูกกอล์ฟได้ให้ข้อคิดของชีวิตต่าง ๆ มากมาย และทำให้ฉันมีไฟในการเรียนภาษาอังกฤษอีกครั้ง

# data[].attributes.headline
นางสาวรังสิกิตตา กิตติพยัคฆ์ เลขที่16

# data[].attributes.subject
นางสาวรังสิกิตตา กิตติพยัคฆ์ เลขที่16

# data[].attributes.body
นักพูดที่ฉันชื่นชอบคือ ติ๊ก เจษฎาภรณ์ ผลดี

นอกจากเขาจะเป็นนักแสดงและพิธีกรแล้ว ติ๊ก เจษฎาภรณ์ ยังได้รับเชิญให้ไปเป็นวิทยากร บรรยายเกี่ยวกับการท่องเที่ยวเชิงอนุรักษ์ในสถานศึกษาหลายๆ แห่งอีกด้วย

เหตุผลที่ฉันชอบพี่ติ๊ก เจษฎาภรณ์ เพราะว่า ฉันได้ดูรายการ “เนวิเกเตอร์” ที่เขาเป็นพิธีกร ฉันรู้สึกประทับใจเวลาที่เขาได้พูดให้ความรู้ในเรื่องปัญหาโครงสร้างของประเทศไทยและเรื่องธรรมชาติต่างๆ และเขาเป็นคนที่มีทัศนคติที่ดีมากเขามีวิธีการพูดโน้มน้าวใจให้ทุกคนมาสนใจรักษาป่าและอนุรักษ์ป่าได้อย่างดี รวมถึงเขายังพูดเรื่องการศึกษาของประเทศไทยได้ดีมากๆ ประโยคของเขาที่ฉันประทับใจคือ "มันไม่ควรจะมีสิ่งอะไรที่พูดไม่ได้ ติ๊กพูดอยู่เสมอว่า การที่เราจะพัฒนาประเทศ มันต้องย้อนกลับมาพัฒนาคนก่อน และการพัฒนาคนที่ดีที่สุดคือระบบการศึกษา"

# data[].attributes.headline
นางสาวนันทิชา อัศวเรืองมรกต เลขที่26

# data[].attributes.subject
นางสาวนันทิชา อัศวเรืองมรกต เลขที่26

# data[].attributes.body
นักพูดที่ฉันชอบคือ ครูลูกกอล์ฟ คณาธิป สุนทรรักษ์
ซึ่งครูลูกกอล์ฟเป็นติวเตอร์สอนภาษาอังกฤษและเจ้าของสถาบัน Angkriz ที่มีหลายสาขาในกรุงเทพ,
นักแสดงละครซิทคอม “เนื้อคู่ประตูถัดไป”, โปรดิวเซอร์และผู้ดำเนินรายการออนไลน์ “LG & Friends “ และผลงานที่ทำให้หนูชื่นชอบครูลูกกอล์ฟก็คือ “รายการพุธทอล์ค พุธโทร” ทางคลื่นวิทยุ 94 EFM ซึ่งเป็นรายการที่ให้คำปรึกษาและคำแนะนำต่างๆให้กับผู้โทรมาเล่าประสบการณ์ที่หนักมากในชีวิตได้มาเป็นตัวอย่างให้กับทุกๆคน รวมไปถึงให้กำลังใจแก่ผู้ที่โทรมาอีกด้วย ซึ่งหนึ่งในผู้ดำเนินรายการมีคุณครูลูกกอล์ฟอยู่ในรายการ หนูจำได้ว่าครั้งแรกที่หนูได้ดูรายการนี้หนูดูมาจากไฮไลท์Facebook และ YouTube
ตอนนั้นได้นั่งฟังเรื่องจากที่ผู้คนทางบ้านได้โทรมาเล่า ตอนนั้นยอมรับเลยว่าเป็นเรื่องที่พีคมากค่ะ พีคจนรู้สึกว่าถ้าเจอกับตัวเองเราควรจะทำอย่างไร จนได้ฟังคุณครูลูกกอล์ฟพูดให้คำแนะนำมีความรู้สึกว่า ครูลูกกอล์ฟเป็นคนที่ทัศนคติที่ดีมากค่ะ ทุกการพูดที่พูดออกมาทำให้รู้สึกถึงความผิดพลาดของตัวเอง ทำให้ตั้งสติได้ รวมไปถึงเข้าใจพร้อมให้คำแนะนำต่างๆ อีกด้วย อะไรผิดก็ว่าไปตามผิดทำให้ผู้ที่กำลังประสบกับปัญหาได้รู้ถึงต้นเหตุและวิธีแก้ พร้อมให้กำลังใจให้เริ่มต้นใหม่อย่างถูกต้อง มองโลกด้วยความเป็นจริงรวมไปถึงมีเทคนิคในการพูด ปรับโทนเสียงให้เหมาะสมกับสถานการณ์ที่พูด ฟังแล้วลื่นหู เฮฮาสนุกสนานพร้อมกับ สอดแทรกสาระและความรู้ลงไปด้วย นี่เลยเป็นสาเหตุที่ทำให้หนูได้ให้ครูลูกกอล์ฟเป็นนักพูดที่หนูชื่นชอบมากที่สุดและทำให้หนูได้มีวิธีการมองปัญหาให้ที่เจอในชีวิตกว้างขึ้น พร้อมทำให้หนูมีความคิดที่โตขึ้น เข้าใจกับปัญหามากอีกด้วยค่ะ

# data[].attributes.headline
นายชิษณุพงศ์ บุญโต

# data[].attributes.subject
นายชิษณุพงศ์ บุญโต

# data[].attributes.body
นักพูดที่ผมชื่นชอบคือ นิค วูจิซิค เป็นนักพูดสร้างแรงบันดาลใจที่เกิดมาพร้อมกับโรค tetra-amelia ซึ่งเป็นโรคที่หายากโดยไม่มีแขนและขา เขาบอกว่าเขาเป็นโรคนี้ตั้งแต่เกิดตอนเขาเด็กๆเขาก็ถามทั้งพ่อแม่และหมอว่าทำไมเขาถึงเป็นแบบนี้มันเป็นเพราะอะไรแต่ก็ไม่มีใครสามารถให้คำตอบเขาได้ ต่อมาพอเขาอายุได้ 8 ขวบ เขาก็ได้เข้าโรงเรียน แต่การไปเรียนก็สร้างความลำบากให้แก่นิคไม่น้อย เขาถูกล้อเลียนเป็นประจำ โดยหนึ่งในเหตุการณ์ที่สร้างความสะเทือนใจให้เขามากที่สุด คือ การที่เขาโดนเพื่อน 12 คนแกล้ง และมองเขาเป็นตัวตลก

นิคถึงขนาดเคยคิดว่า การที่เขามีสภาพอยู่แบบนี้ต่อไป จะเป็นภาระของพ่อแม่ เลยคิดอยากฆ่าตัวตายหลายครั้ง แต่ด้วยความรักและกำลังใจจากพ่อแม่ ทำให้เขาผ่านเรื่องร้ายๆ พวกนั้นมาได้

โดยที่เขาเริ่มเปลี่ยนความคิดใหม่และมองว่า แม้ภายนอกเขาจะต่างจากคนอื่นแต่ข้างในนั้นเขาก็เหมือนกับคนทั่วไปทุกอย่าง ที่ผมชอบเขาก็เพราะว่าเขาเป็นคนที่เกิดมาไม่มีสิ่งบางอย่างเหมือนคนปกติทั่วไปแต่เขาก็คิดได้ว่าถึงเขาจะร่างกายไม่เหมือนคนอื่นแต่ใจเขาก็ไม่ได้ต่างไปจากคนอื่นเลยเขาพร้อมที่จะยอมรับและรักตัวเขาเองพร้อมทั้งไม่ลืมที่จะรักคนอื่น ตัวเขาก็บอกคนอื่นว่าให้รักสิ่งที่ดีกับตัวเองและอย่าคิดว่าไม่มีใครรักเพราะมันจะต้องมีคนที่รักในแบบที่คุณเป็น หากไม่มีใครรักพวกคุณตัวเขานี้แหละที่รักพวกคุณ นิค วูจิซิค พูดเสมอว่า หากวันหนึ่งไม่ว่าใครก็ตามที่ล้มลง

และไม่มีกำลังจะลุกขึ้น ไม่มีความหวังเกิดขึ้นอีกแล้ว ขอให้หันกลับมามองชีวิตของเขาที่ไม่มีแขน ไม่มีขา แต่เขาก็ยังสู้โดยที่ไม่ยอมแพ้เขาสู้แม้แต่กระทั่งการลุกขึ้นเดินด้วยตัวของเขาเองไม่มีใครคิดว่าถ้าเขาล้มลง เขาจะสามารถลุกขึ้นมาได้

แต่เขาก็พยายามที่จะลุกขึ้นมา

ครั้งที่ 1 2 3 … หรือแม้จะเป็นร้อยเป็นพันครั้ง

เขาจะต้องลุกขึ้นมาให้ได้

หลังจากที่เขาพยายามทำอย่างไม่ท้อแท้

ทำให้ ณ วันนี้เขาสามารถลุกเดินได้สำเร็จ

คำพูดที่ผมชอบที่สุดของ นิค วูจิซิค คือ ไม่มีแขน ไม่มีขา ไม่เป็นไร แต่ถ้าเขาล้มเขาจะลุกให้ได้เพราะถ้าเขายังไม่ยอมแพ้เขาก็ยังไม่ล้มเหลว

# data[].attributes.attachment_caption
คุณโน้ต​ อุดม​ แต้พานิช

# data[].attributes.headline
นางสาวพชรมน​ ประเสริฐ​กุล​ เลขที่32

# data[].attributes.subject
นางสาวพชรมน​ ประเสริฐ​กุล​ เลขที่32

# data[].attributes.body
สำหรับนักพูดที่ดิฉันชื่นชอบนั้น คือคุณโน้ต​ อุดม​ แต้พานิช คุณโน้ตนั้นเป็นคนที่มีความสามารถมากมายหลายด้านทีเดียว  ไม่ว่าจะเป็นทางด้านการพูด​ ด้านการเขียนและด้านการแสดง
ถ้าจะกล่าวถึงคุณโน้ต  อุดม  แต้พานิช  น้อยคนนักที่จะไม่รู้จัก  เพราะคุณโน้ตได้เริ่มการแสดงเดี่ยวไมโครโฟนก่อนหน้านักพูดดังๆหลายท่าน​   ก่อนที่คุณโน้ตจะมาโด่งดังในฐานะนักพูดนั้น  เขาได้ก้าวเข้าสู่วงการบันเทิงด้วยการเป็นนักแสดงและเริ่มผันตัวเองเข้าสู่วงการนักพูด  โดยเริ่มต้นการเป็นนักพูดด้วยการเปิดแสดงเดี่ยวไมโครโฟนเป็นการพูดเพื่อให้ความบันเทิง​  พูดเพื่อให้ความรู้และพูดเพื่อโน้มน้าวใจให้แก่ผู้ฟัง​ ซึ่งได้รับการตอบรับเป็นอย่างดีจากผู้คนทั่วไป   และในขณะเดียวกันเขาก็ได้มีผลงานการเขียนหนังสือควบคู่กันไปด้วย  เช่น  stand up comedyตูดหมึก  และรวมมิตรแต้พานิช เป็นต้น
คุณโน้ตป็นคนที่มีปฏิภาณไหวพริบ  หัวเร็ว  เป็นนักเก็บรายละเอียด เป็นนักพูดที่ลำดับเรื่องราวได้ดี​ แต่งกายเหมาะสม​ มีการใช้ภาษากายและมีวิธีการเล่าเรื่องที่น่าฟังน่าติดตาม มีการใช้เสียงโทนสูง-ต่ำเข้ามาช่วย  จนทำให้รู้สึกเหมือนกับอยู่ในเหตุการณ์นั้นด้วยจริงๆ​ การแสดงของคุณโน้ตที่มีเสน่ห์อีกอย่างหนึ่งก็คือ  การถามคำถามกับคนดู​ ทำให้คนดูมีอารมณ์ร่วมอยู่ตลอดเวลา เป็นการทำให้คนดูติดตามต่อไปว่าจะเกิดอะไรขึ้น  เพราะได้โต้ตอบกับผู้ที่แสดงอยู่บนเวที  ไม่ว่าจะเป็นการแสดงหลายๆเวที หรือตามงานต่างๆ ซึ่งเป็นเหตุผลหนึ่งที่ทำให้งานแสดงและงานเขียนของเขานั้นมีความหลากหลายน่าสนใจและน่าติดตามเป็นอย่างยิ่ง
คุณโน้ตเป็นคนที่มีความสามารถมาก​ ดิฉันจึงนับถือและชื่นชอบคุณโน้ต​ อุดม​ แต้พานิช เป็นนักพูดในดวงใจของฉันค่ะ

# data[].attributes.headline
นางสาวมัญฑิตา เจนมานะชัยกุล เลขที่9

# data[].attributes.subject
นางสาวมัญฑิตา เจนมานะชัยกุล เลขที่9

# data[].attributes.body
นักพูดที่ฉันชื่นชอบคือ ป๋อมแป๋ม นิติ ชัยชิตาทร เขาเป็นพิธีกร โปรดิวเซอร์ นักแสดง และเป็นนักเขียน ป๋อมแป๋มเป็นคนที่มีความสามารถที่หลากหลาย มีรายการที่หลายคนรู้จักกันเลยคือ เทยเที่ยวไทย และทอร์ค-กะ-เทย เคยขึ้นไปพูดในรายการ TEDxBangkok เขาสามารถเอ็นเตอร์เทนคนดูหรือคนฟังได้มากมาย เขามีทัศนคติที่ดี ภาษาในการพูดของเขาเป็นภาษากึ่งทางการ ทำให้ผู้คนเข้าใจง่าย ทุกคนสามารถเข้าถึงในทุกๆประโยคที่เขาต้องการสื่อ การพูดของเขาจะมีการใส่มุขตลกเพื่อเอ็นเตอร์เทนคนฟัง ทำให้ผู้ฟังได้หัวเราะไปกับเขาตลอด มีการพูดถึงการใช้ชีวิตประจำวันของเขาเอง ยกTopic ที่เป็นกระแสในสังคมมาพูด ให้ผู้ฟังได้มีส่วนร่วมในการพูดของตนเอง มีการตั้งคำถามให้ผู้ฟังได้คิดตาม ถึงเขาจะเอ็นเตอร์เทนคนฟังได้ตลอด เขาก็สามารถพูดเรื่องราวที่เป็นประโยชน์ สอนข้อคิดในการใช้ชีวิตต่างๆมากมาย มีข้อคิดดีๆทิ้งท้ายไว้เสมอ นี่จึงเป็นเหตุผลที่ฉันชื่นชอบนักพูดคนนี้

# data[].attributes.headline
นางสาวยอดกมล พันธ์ไชย เลขที่15

# data[].attributes.subject
นางสาวยอดกมล พันธ์ไชย เลขที่15

# data[].attributes.body
นักพูดที่ฉันชอบคือ สิงห์ วรรณสิงห์ ประเสริฐกุล เค้าเป็นผู้ผลิตสารคดี ซึ่งหลายๆคนจะรู้จักเค้าจากรายการ เถื่อน travle เค้าได้ทำรายการที่สะท้อนให้เห็นแง่คิดต่างๆอย่างมากมายจากการไปเที่ยวและถ่ายทำสารคดีของเค้าทำให้อยากติดตามต่อและอยากรู้เรื่องราว โดยเอกลักษ์เลยคือการไปในสถานที่ที่คนไม่ค่อยไปหรืออันตรายทำให้เราได้เห็นอีกมุมมองนึงที่เราไม่เคยได้เห็น เช่น คลิปที่ไปเกาหลีเหนือทำให้ได้เห็นและเข้าใจในเกาหลีเหนือมากขึ้นถึงแม้ในคลิปเราอาจจะเห็นแต่สิ่งที่ทางเกาหลีเหนือให้เห็นก็ตามแต่ก็ได้เห็นหรือได้แง่คิดจริงๆว่าที่เค้าสร้างอาวุธเพราะเค้าคิดว่าจะปลอดภัยไม่มีใครมารุกรานเค้าได้เห็นว่าจริงๆมันอาจไม่ได้เป็นไปตามเรื่องเล่าเสียทั้งหมด คลิปที่ไปอินเดียก็เห็นถึงความเหลื่อมล้ำอย่างชัดเจนกันในสังคม และปัจจุบันพี่เค้าได้ทำรายการลูกย่อยออกาคือ เถื่อน Daily ซึ่งเป็นการนำข่าวหรือสถานการณ์ต่างๆมาเล่าและขยายความให้ฟังซึ่งทำให้เราได้เข้าใจมากขึ้น และได้รู้ในสิ่งที่เราไม่เคยได้ศึกษา หรือได้เชิญบุคคลที่เป็นคนดังมาได้พูดคุยหรือให้แง่คิดต่างๆได้มากซึ่งรายการขอเค้าทำให้เราสามารถหลุดเข้าไปเหมือนได้ไปกับเค้าเลยจริงๆ จุดเด่นของเค้าเลยคือ บุคลิกและน้ำเสียงค่ะ น้ำเสียงเค้าได้เข้าถึงสถานการณ์ สถานที่ตรงนั้นจริงๆและท่าทางตระตือรือร้นตลอดทำให้ไม่น่าเบื่อ เป็นสื่อสารคดี ที่ย่อยง่าย เข้าถึงง่ายไม่น่าเบื่อและถ้าตั้งใจฟังที่พี่สิงห์ พูดจริงๆจะได้สาระและข้อคิดมากมายเลยละค่ะ เพราะเหตุนี้เราจึงได้ติดตามพี่สิงห์มาโดยตลอดจนถึงทุกวันนี้เลยค่ะ

# data[].attributes.attachment_link.title
โคอาล่ากำลังจะจากเราไป!!!

# data[].attributes.headline
นางสาวชฏาพร นาคโกมล เลขที่ 7

# data[].attributes.subject
นางสาวชฏาพร นาคโกมล เลขที่ 7

# data[].attributes.body
นักพูดที่ฉันชื่อบ คือ ขุนเขา สินธุเสน เขจรบุตร
เป็นนักพูดสร้างแรงบันดาลใจเจ้าของเพจเฟสบค k.S. Khunkao และช่องยูทูป ขุนเขามีคำตอบ-Answers from khunkao ช่องยูทูปของคุณขุนเขา มักจะพูดเรื่องมุมมองวิธีคิดแก้ไขปัญหาแง่คิดดีๆที่จะทำให้เรามีแรงบันดาลใจรู้สึกอยากลุกขึ้นมาปรับปรุงตัวทำอะไรใหม่ๆ
ขุนเขาเผยว่า การที่เราได้พบเจอความผิดพลาด ไม่ใช่สิ่งที่ผิด เพราะชีวิตของเราทุกคนคือการทดลอง และเราก็คือนักวิทยาศาสตร์มาตั้งแต่เป็นเด็กทารก “สังเกตไหมว่าทารกมักชอบกัด ชอบแทะ ชอบทดลองไปทั่ว ต้องรู้ต้องลองกับทุกสิ่งให้สุดๆ พอเราโตขึ้นมา ด้วยครอบครัว การศึกษา คำสบประมาท หรืออะไรก็แล้วแต่ ทำให้เราเลิกทดลอง ซึ่งการที่เราจะมีความสุขและประสบความสำเร็จในชีวิต เราต้องทดลองให้เยอะ เรียนรู้ให้เยอะ ผิดพลาดให้เยอะ แล้วเราจะมีปัญญาเพิ่มมากขึ้น เมื่อเรามีปัญญา เราก็จะรู้ว่า สุดท้ายแล้ว สิ่งสำคัญที่สุด มันคือการที่เราได้สร้างความสุขและความสำเร็จให้กับตัวเราเอง สร้างได้ด้วยตัวของเราเอง ไม่ใช่ใครหรือสิ่งใดจะมาให้หรือมาสร้างให้กับเรา อย่าลืมว่า ความสุขเป็นตัวขับเคลื่อนมนุษย์มาโดยตลอด แม้ความสุขจะมีหลายระดับ หรือความละเอียดอ่อนแตกต่างกัน แต่สุดท้าย มันก็เป็นแรงขับเคลื่อนอย่างเดียวกัน เพราะฉะนั้น คนที่จะขับเคลื่อนความสุขให้กับตัวเราได้นั้น สุดท้ายก็คือตัวเราเองอย่างที่ผมได้บอกไป”
ขุนเขาที่จะเปิดฝากะลาออกมาดูโลกไว้ว่า เราต้องลงมือทำในสิ่งที่ตัวเองไม่คุ้นชินด้วยปัญญา “เราต้องลองเสี่ยงกับเส้นทางใหม่ๆ อย่างมีปัญญา แล้วเราจะเจออะไรที่สดใหม่น่าสนใจ เมื่อเราคิดจะออกจากคอมฟอร์ตโซน ก็ต้องออกมาด้วยปัญญา แล้วเราจะรู้สึกสนุก รู้สึกมีความสุข และมีพลังในการใช้ชีวิต”
สาเหตุที่ชอบเพราะขุนเขาได้แนะนำวิธีต่างๆที่ให้ประโยชน์กับตัวฉันมากกว่านักพูดคนอื่น คลิปที่ทำและน้ำเสียงที่พูดฟังแล้วสบายใจ เวลาเศร้าก็จะเปิดคลิปดูได้ตลอด รวมถึงเทคนิคเคล็ดลับการเขียน การพูด การทำธุรกิจบ้างเล็กน้อย เช่น  อย่ากลัวความผิดหวัง ความล้มเหลว เข้าใจหลายๆสิ่ง, รวมเคล็ดลับความสำเร็จ สำหรับทุกอาชีพ , ข้อดีของความจน ไม่ว่าจะเป็นเรื่องของเด็กหรือผู้ใหญ่ก็สามารถพูดได้ ไม่จำกัดหัวข้อที่จะต้องพูดแล้วให้ตัวเองดูดี

# data[].attributes.headline
นางสาวมานิกา ประอินทร์ เลขที่ 1

# data[].attributes.subject
นางสาวมานิกา ประอินทร์ เลขที่ 1

# data[].attributes.body
นักพูดที่ฉันชอบคือ โน้ส อุดม แต้พานิช เขาเป็น  one stand up comedian  คนแรกของเมืองไทย เป็นคนที่มีความสามารถมากมายหลายด้าน ไม่ว่าจะเป็นด้านการแสดง การพูด และการเขียน นอกจากนี้เขายังเป็นบุคคลที่ได้รับการชื่นชอบจากประชาชนทั่วไปอีกด้วย เขาจะนำเหตุการณ์ต่าง ๆ ที่ไม่ว่าจะเกิดขึ้นกับตัวเขาเองหรือบุคคลใกล้ชิดมาเล่าให้ผู้ชมฟังได้อย่างสนุกสนาน ฉันรู้สึกทึ่งในตัวของเขาที่เขาสามารถดึงความสนใจของคนดูมาที่ตัวเขาได้ เขามีวิธีการเล่าเรื่องที่น่าฟังน่าติดตามมาก มีการใช้น้ำเสียง จนบางครั้งฉันรู้สึกเหมือนกับอยู่ในเหตุการณ์นั้นด้วยจริงๆ แถมยังมีการใช้ท่าทางภาษามือ หรืออุปกรณ์เข้ามาช่วยทำให้การแสดงมีสีสันมากยิ่งขึ้น เวลาที่เขาเล่าเรื่องต่างๆ การเชื่อมโยงเรื่องแต่ละเรื่องเข้าด้วยกันก็มีความต่อเนื่องดี และเสน่ห์ของเขาอีกอย่างหนึ่งคือ เขาจะเล่นกับคนดู ทำให้รู้สึกไม่น่าเบื่อ ทำให้คนดูมีอารมณ์ร่วมอยู่ตลอดเวลา การแสดงเดี่ยวไมโครโฟนของโน้ส อุดม ไม่ได้แค่ได้รับความสนุกสนานเพลิดเพลินอย่างเดียว แต่แอบแฝงไปด้วยข้อคิด คำคม หรือวลีต่างๆ เช่น "มันเป็นธรรมชาติของมนุษย์ คนเราต้องเปลี่ยนไปอยู่แล้ว" ซึ่งเป็นคำคมที่ฉันรู้สึกชอบเป็นอย่างมาก ซึ่งกว่าโน้ส อุดม จะมาเป็นโน้ส อุดม ในปัจจุบันนี้ เขาต้องผ่านเรื่องราวต่างๆมามากมาย และฉันก็เหมือนกัน สุดท้ายแล้วหูกระจงควรปลูกให้ห่างจากตัวบ้าน

# data[].attributes.headline
นางสาววรพิชชา โพธิแสง เลขที่3

# data[].attributes.subject
นางสาววรพิชชา โพธิแสง เลขที่3

# data[].attributes.body
นักพูดที่ฉันชอบคือ บิ๊ก ภูมิชาย บุญสินสุข หรือนามปากกา บิ๊กบุณ  เขาเป็นดีเจและนักเขียนมาก่อน ก่อนจะมาเป็นนักพูดในThe Standard Podcast รายการเขาชื่อว่า คำนี้ดี การพูดของเขาจะเป็นผสมภาษาอังกฤษกับภาษาไทยลงไปในPodcastทำให้อยากพูดภาษาอังกฤษและฝึกการฟังภาษาอังกฤษมากขึ้น ในPodcastของเขาจะมาบอกคำศัพท์ใหม่ๆหรือคำศัพท์ยากๆที่คนอื่นไม่รู้ ในรายการช่วงท้ายของเขา เขามีหลายคอนเทนต์มาก ส่วนมากจะพูดเกี่ยวกับการพัฒนาความคิด ฝึกพูดภาษาอังกฤษ และจิตวิทยานิดๆ เช่น

ทำอย่างไรเมื่อ Introverts อยากมีเพื่อนเป็น Extroverts , ผิดไหมที่ไม่รู้ว่าอยากได้อะไรในชีวิต และฝึกภาษาอังกฤษด้วยตัวเองแบบชิคๆ ตอนขับรถ แล้วตอนพูดเขาจะสอนแง่คิดต่างๆให้กับผู้ฟังตลอด และPoscastของเขาทำให้เราฟังได้แบบไม่เบื่อฟังได้เรื่อยๆตลอดเวลา เพราะเสียงของเขาหล่อและนุ่มมาก และเขาได้ทำคลิปASMRคำศัพท์ภาษาอังกฤษ ฟังแล้วง่วงแล้วหลับไปเลย Podcastของเขาฟังได้ที่ยูทูปและspotify และนี้คือเหตุผลที่ชอบเขาน้ำเสียงของเขาและคอนเทนต์ต่างของเขา

# data[].attributes.headline
นางสาวภีมรดา ลุกฤตยา เลขที่34

# data[].attributes.subject
นางสาวภีมรดา ลุกฤตยา เลขที่34

# data[].attributes.body
นักพูดที่ฉันชื่นชอบคือ "อิศรา กิจนิตย์ชีว์" หรือทอมroom39 หลายคนอาจจะรู้จักเขาในฐานะนักร้องวงroom39 เเต่จริงๆเเล้วเขาเป็นคนที่มีทัศนคติที่ดีมาก มีการพูดที่ทำให้เกิดเเรงบันดาลใจในการจะทำอะไรหลายๆอย่าง คำพูดของเขาที่ฉันชอบคือ ตอนที่เขาได้ไปออกรายการ Loukgolf’s English Room เขาได้พูดว่า"Practice and be ready when it comes to you (ฝึกเเละเตรียมพร้อมเมื่อโอกาสมาถึง)" ทั้งสายตาเเละการพูดของเขานั้นทำให้ทุกคนเชื่อมั่นในคำพูดของเขาจริงๆ เเละที่สำคัญเขาเป็นคนที่ทำตามในสิ่งที่ตนเองพูดเชื่อมั่นในตนเอง จึงทำให้ทุกๆคนได้เห็นว่าเขาสามารถทำได้เเละประสบความสำเร็จจนถึงทุกวันนี้

# data[].attributes.headline
นางสาวลักษณาภรณ์ ดาวเรือง เลขที่ 11

# data[].attributes.subject
นางสาวลักษณาภรณ์ ดาวเรือง เลขที่ 11

# data[].attributes.body
นักพูดที่ฉันชอบคือ ครูลูกกอล์ฟ คณาธิป สุนทรรักษ์
เป็นติวเตอร์ภาษาอังกฤษและเจ้าของสถาบัน Angkriz  ด้วยความที่สอนสนุก เป็นธรรมชาติ เข้าใจนักเรียน จึงทำให้ครูลูกกอล์ฟเป็นติวเตอร์ขวัญใจวัยรุ่น ความสามารถในการสอนภาษาอังกฤษของครูลูกกอล์ฟ ได้รับการยืนยันด้วยการเป็น 1 ใน 13 คน ที่ได้รับรางวัล EF Excellence Award in Language Teaching 2019 ซึ่งเป็นรางวัลที่มอบให้ครูผู้สอนภาษาอังกฤษ โดยผ่านการคัดเลือกจากครูภาษาอังกฤษมากกว่า 900 คนทั่วโลก
ครูลูกกอล์ฟยังเป็นที่รู้จักดีจากบทบาทดีเจผู้ดำเนินรายการ “พุธทอล์ค พุธโทร” ทางคลื่นวิทยุ 94 EFM และพิธีกรรายการ “LoukGolf’s English Room” ทาง GMM Channel เหตุผลที่ฉันชอบครูลูกกอล์ฟ เพราะเป็นคนสนุกสนานเฮฮา มั่นใจในตัวเอง และชอบทัศนคติแนวคิดเป็นอย่างมาก เมื่อได้ฟังครูลูกกอล์ฟพูดจะได้แนวคิดเทคนิคใหม่ๆมากมาย เป็นคนพูดแล้วน่าฟัง พูดจาฉะฉาน จังหวะในการพูดไม่ช้าหรือเร็วเกินไป คล่องแคล่ว มั่นใจในตัวเอง ไม่ประหม่า มีการใช้สีหน้า ท่าทางประกอบ ใช้น้ำเสียงและโทนเสียงได้ดีทำให้ผูฟังรับรู้ความรู้สึกของผู้พูดได้ รวมถึงมีอารมณ์ขันใช้มุขตลกสอดแทรกในการพูด ทำให้ไม่น่าเบื่อ และผู้ฟังอยากฟังต่อไปเรื่อยๆ

# data[].attributes.headline
นางสาววราภรณ์ วงศ์ทักษิณาจาร เลขที่ 17

# data[].attributes.subject
นางสาววราภรณ์ วงศ์ทักษิณาจาร เลขที่ 17

# data[].attributes.body
นักพูดที่ฉันชอบคือ  รสสุคนธ์ กองเกตุ [ครูเงาะ]  เป็นนักพูดสร้างแรงบันดาลใจ นักพัฒนาศักยภาพมนุษย์ นักพัฒนาบุคลิกภาพ และยังเป็นครูสอนการแสดงอีกด้วยตอนแรกหนูก็ไม่ทราบเหมือนกันว่าครูเงาะนั้นเป็นนักพูด แต่ครั้งแรกที่หนูได้รู้จักมาจากรายการฮอร์โมน เดอะ เน็กซ์ เจน การค้นหาวัยว้าวุ่นรุ่นใหม่ ซึ่งครูเงาะนั้นเป็นคนที่มีบุคลิก และนิสัยที่โดดเด่น จนหนูต้องไปค้นหาประวัติอ่านเพิ่มเติม และนั้นก็เป็นที่มาว่าทำไมหนูถึงได้ทราบว่าครูเงาะนั้น เป็นนักพูดสร้างแรงบันดาลใจ หนูมักจะฟังเวลาทำงาน เพื่อเพิ่มกำลังใจไม่ให้ท้อ และครูเงาะได้พูดว่า “ปัญญาเกิดจากการฟัง เมื่อเราฟังซ้ำๆ สิ่งเหล่านี้จะเข้าไปอยู่ในจิตของเรา และทำให้ชีวิตของเราเปลี่ยนแปลงไปในทิศทางที่ดีขึ้นตามสิ่งที่เราฟัง” ซึ่งหนูก็คิดว่าจริงถ้าเรารับฟังในสิ่งที่ดี ทั้งจิตใจ ปัญญา รวมถึงตัวหนูด้วยก็จะไม่เศร้าหมอง และยังมีแรงฮึกเหิมอยากจะพัฒนาตัวเองให้ดียิ่งขึ้น ไม่ได้ทำเพื่อใคร แต่เพื่อตัวหนูเอง สิ่งที่ครูเงาะพูดไม่ได้มีแค่การพูดเพื่อสร้างแรงบันดาลใจอย่างเดียว แต่ยังมีการพูดเพื่อสอนบุคลิกภาพให้ดียิ่งขึ้นด้วยเช่น การพูดยังไงให้คนสนใจ เทคนิคการพูดโน้มน้าวใจ หรือ เคล็ดลับทำไลฟ์ให้มีเสน่ห์  และคำคมที่ครูเงาะเคยพูดเอาไว้ว่า “คนจริงคือคนที่ยอมรับข้อผิดพลาด แต่ไม่เคยยอมแพ้ที่จะปรับปรุงและพัฒนา” นี่คือคำคมที่หนูยึดมาถึงปัจจุบัน เหตุผลนี้เองครูเงาะจึงเป็นนักพูดที่หนูชื่นชอบค่ะ

# data[].attributes.headline
นายธนธรณ์ แก่นจันทร์ เลขที่ 20

# data[].attributes.subject
นายธนธรณ์ แก่นจันทร์ เลขที่ 20

# data[].attributes.body
นักพูดที่ผมชื่นชอบนั้น หลายๆคนได้ยินชื่ออาจจะไม่รู้จัก แต่ถ้าได้เห็นหน้า อาจจะร้องอ๋อกันเลยทีเดียว ซึ่งนั่นก็คือ ”อาจารย์จตุพล ชมภูนิช” หรือ “อาจารย์เชน” เขาคนนี้เป็นนักพูดสร้างแรงบันดาลใจ เป็นนักพูดที่มีชื่อเสียงมากๆคนนึงและเขายังเคยแสดงละครอย่างมากมาย เช่น หัวใจรักข้ามภพ สะใภ้ไกลปืนเที่ยง เป็นต้น หลายคนคงเคยเห็นเขาและรู้จักกันดีในฐานะที่เป็นพิธีกรและนักวิจารณ์ในรายการตีสิบ แฟนเพจใน facebook ชื่อว่า จตุพล ชมภูนิช page1 ซึ่งส่วนใหญ่จะเป็นคำคมสร้างแรงบันดาลใจ เช่น "จงลงมือทำ แม้แรกๆจะทำออกมาไม่ดี ก็ให้อดทน ทำต่อไป จนถึงจุดที่ทำได้ดี แล้วคุณจะมีกำลังใจ ยิ่งมีกำลังใจ ยิ่งอยากทำให้ดี ยิ่งทำได้ดียิ่งมีกำลังใจที่จะทำ นี้คือ วงจรแห่งความสำเร็จ" ซึ่งแง่คิดดีๆแบบนี้ จะทำให้ผู้ที่ได้ฟังมีกำลังใจในการทำงานและใช้ชีวิตในทุกๆวัน นอกจากนี้อ.จตุพล ยังมียูทูปแชแนลที่ชื่อว่า Supershane Thailand คลิปในช่องส่วนใหญ่เป็นคลิปวิดีโอแนวข้อคิดและแรงบันดาลใจสั้นๆไม่เกิน10นาที ซึ่งผมเองพอได้ไปฟังที่เขาพูด ก็ทำให้รู้สึกดีอย่างบอกไม่ถูกและรู้สึกคิดบวกมากยิ่งขึ้น จากที่เขาพูดว่า“การจะทำอะไรให้ดีได้ ต้องเริ่มจากใจ” ซึ่งถ้าเราคิดดี ทำดี ทุกอย่างก็จะออกมาดี และจากคำพูดที่ว่า “ขยันให้ถูกที่ทำดีให้ถูกจุด” ไม่ใช่เน้นว่าขยันอย่างเดียว ต้องดูด้วยว่าขยันทุกทางรึเปล่า เมื่อนั้นถ้าเราทำได้ ก็จะประสบความสำเร็จอย่างแน่นอน ซึ่งคำพูดนี้จึงเป็นเหตุผลที่ทำให้ผมชื่นชอบนักพูดคนนี้ “อาจารย์เชน”

# data[].attributes.headline
นางสาวหทัยวรรณ  มหาสุทธิพันธุ์  เลขที่ 35

# data[].attributes.subject
นางสาวหทัยวรรณ  มหาสุทธิพันธุ์  เลขที่ 35

# data[].attributes.body
ขุนเขา สินธุเสน เขจรบุตร คือนักพูดที่ฉันชื่นชอบ เขาเป็นนักพูดสร้างแรงบันดาลใจเจ้าของเพจเฟซบุ๊ก k.S. Khunkao และช่องยูทูป ขุนเขามีคำตอบ Answers from khunkao  สาเหตุที่ทำให้ฉันชอบคือ เขามักจะพูดถึงเรื่องมุมมองวิธีคิดแก้ไขปัญหาแง่คิดดีๆที่จะทำให้มีแรงบันดาลใจรู้สึกอยากลุกขึ้นมาปรับปรุงตัวทำอะไรใหม่ๆ เช่น อย่ากลัวความล้มเหลว ถ้าเข้าใจจะสำเร็จขึ้นหลายเท่า  รวมเคล็ดลับความสำเร็จ สำหรับทุกอาชีพ ข้อดีของความจน เป็นต้น  เมื่อฟังเขาพูดทำให้รู้สึกมีกำลังใจมากขึ้น  ให้ความรู้สึกเหมือนมีคนที่คอยให้คำแนะนำ นอกจากนั้นสิ่งที่ทำให้ฉันชอบนักพูดคนนี้มากยิ่งขึ้นก็คือ เขาพูดด้วยน้ำเสียงที่น่าฟัง   มีการปรับโทนเสียงให้เหมาะสมกับการพูดถึงเรื่องต่างๆ ทำให้สามารถอินไปกับเรื่องราวที่เขาพูด  มีจังหวะการพูด ฟังเเล้วลื่นหูและเขามีเทคนิคทางจิตวิทยาที่นำมาปรับใช้กับวิธีการพูดให้น่าสนใจมากยิ่งขึ้น สิ่งที่เขาเเนะนำสามารถนำไปปรับใช้ในชีวิตจริงได้  มีคำคมต่างๆที่ทำให้พอใจในชีวิต เช่น "ความสุข มักจะขึ้นอยู่กับ มุมมอง มากกว่า สิ่งที่มี" นี่เป็นคำคมที่ทำให้ฉันรู้จักและชื่นชอบนักพูดที่มีชื่อว่า ขุนเขา  สินธุเสน  เขจรบุตร

# data[].attributes.headline
นายศุภกร อ่อนขันไพร เลขที่21

# data[].attributes.subject
นายศุภกร อ่อนขันไพร เลขที่21

# data[].attributes.body
พี่เบ้นซ์ ไกจิน คือนักพูดที่ผมชื่นชอบ พี่เบ้นซ์ ไกจิน เป็นนักเดินทางที่ทำช่องยูทูปได่น่าสนในใจที่สุดเท่าที่ผมเคยดูมา โดยช่องยูทูปพี่เบ้นซ์เกี่ยวกับการเดินทางเเบกเป้ไปเที่ยวตามสถานที่ต่างๆมาเเล้วทั่วประเทศโดยคนเดียว โดยช่องพี่เค้านั้นมีเอกลักษณ์ที่ผมชอบที่สุดคือการพูดเเละบรรยายขณะที่กำลังท่องเที่ยวอยู่ในคลิป เป็นการบรรยายที่ผู้ฟังได้อินไปในคลิปด้วย เหมือนได้หลุดไปเที่ยวกับพี่ด้วยจริงๆ ด้วยอาจจะผมเเละพี่เบ้นซ์มีไลฟ์สไตล์ที่คล้ายกันหลายๆอย่าง ทำให้ผมชอบการพูดเเละไลฟ์สไตล์พี่เค้าเป็นพิเศษ โดยการพูดของพี่เค้าในเเต่ละคลิปจะสะท้อนข้อคิดเเทบจะทุกคำบรรยาย คำบรรยายจากพี่เบ้นในเเต่ละคลิปนั้นจะดึงบรรยากาศรอบข้าง สภาพสังคมปัจจุบัน หรือการใช้ชีวิตประจำวัน มาพรรณนามาเปรียบให้เป็นข้อคิดให้ผู้ที่ดูคลิปพี่เค้าอยู่นั้นฟัง เเละชอบเเพชชั่นในการท่องเที่ยวของพี่เบ้นซ์อย่างมากครับ เป็นคนที่เที่ยวคนเดียวก็จริง เเต่สร้างสีสรรค์ในฐานะผู้ไปเยือนสถานที่นั้น สร้างมิตรภาพกับคนท้องถิ่นอย่างเรียบง่าย ไม่ถือตัวเองเลยสักนิด โดยผมคำพูดจากพี่เบ้นซ์อย่างมากจากคลิปนึง อาจจไม่ได้เเกะมาเป๊ะร้อยเปอเซนต์ เเต่คำพูดมีอยู่ว่า "เมื่อเราเจอปัญหาเรื่องที่เครียดมาเเล้วหันหน้าเข้าหาธรรมชาติ ไมว่าจะมีจุดประสงค์อะไร ไม่ว่าจะมีความท้าทายของธรรมชาติ ความสงบของธรรมชาติ หรือ ความอันตรายจากธรรมชาติ เเต่เมื่อเราหันมาอยู่กับมันสิ่งที่เป็นธรรมชาจิ ธรรมชาติจะสะท้อนกลับหาเราในรูปเเบบความเป็นจริงอยู่ข้างหน้าของเรา"ซึ่งผมนั้นเข้าใจในบทความนี้ ทำให้ผมนั้นเริ่มที่จะชอบธรรมชาติ ป่าเขา เเละชอบพี่เบ้นซ์ ไกจิน ผมมีพี่เป็นไอดอลในการพูดของผม เเละเมื่อผมโตขึ้น บรรลุนิติภาวะ ผมจะทำตามพี่ให้ได้สักวัน

# data[].attributes.attachment_link.authors[].name
TheGaijinTrips แบกเป้เที่ยวคนเดียว

# data[].attributes.attachment_link.title
The Gaijin Trips แบกเป้เที่ยวคนเดียว EP26 แม่ฮ่องสอน 4 วัน 3คืน

# data[].attributes.attachment_caption
                  ศุ บุญเลี้ยง หรือ สมจุ้ย เจตนาน่าสนุก 

# data[].attributes.headline
นาย ณรงค์กร เรียบเลิศหิรัญ เลขที่ 19

# data[].attributes.subject
นาย ณรงค์กร เรียบเลิศหิรัญ เลขที่ 19

# data[].attributes.body
“ศุ บุญเลี้ยง” ชื่อนี้หากแฟนเพลงผู้ติดตามตัวยงได้ยินคงจะนึกขึ้นมาได้ทันที ส่วนผู้ที่ไม่ได้ติดตามเมื่อได้ยินชื่อนี้เข้า คงจะพากันงุนงงสงสัยไปตามๆกัน แต่หากบอกว่า “คนนี้ไงที่ประพันธ์เพลงอิ่มอุ่น” เพลงวันแม่เนื้อหาลึกซึ้งกินใจที่ถูกเปิดในงานวันแม่ของทุกๆปี ทุกท่านเมื่อได้ฟังเช่นนี้แล้วก็คงถึงบางอ้อ เป็นอันว่าทราบเข้าใจทั่วกัน

ผมเป็นเด็กคนหนึ่งที่รู้จักศิลปินที่เป็นทั้ง นักเขียน นักร้อง นักพูด นักคิด วิทยากร นักหนังสือพิมพ์  ฯลฯ นามว่า “ศุ บุญเลี้ยง” จากการนอนฟังเสียงเพลงที่แว่วดังมาจากลำโพงในรถเมื่อครั้งวันวาน ในยามที่ผมตัวสูงกว่าขอบโต๊ะเรียนมาเล็กน้อย เพลงนั้นมีชื่อว่าเพลง “นิทานหิ่งห้อย” ขับร้องโดย ศุ บุญเลี้ยง เมื่อวันเวลาล่วงเลยไป ผมเติบโตขึ้น ผมนึกสงสัยอยากค้นหา อยากรู้จักศิลปินผู้นี้เป็นอย่างมาก ผมจึงสืบค้นข้อมูลและรับชมผลงานของเขานับไม่ถ้วน ได้ความว่า ศุ บุญเลี้ยง นอกจากเขาจะเป็นนักร้องหรือนักเขียนแล้ว ภายหลังมานี้เขาได้ผันตัวมารับเป็นนักพูด เป็นวิทยากรบรรยายความรู้ รวมถึงยังเป็นนักพูดสร้างแรงบันดาลใจอีกด้วย

สาเหตุที่ผมเลือกศิลปินท่านนี้มาเป็นที่หนึ่งในการเป็นนักพูดที่ผมชื่นชอบ อย่างแรกก็คงไม่พ้นสาเหตุที่ว่า เขาเป็นนักพูดที่สื่อสารแนวความคิดของตนเองออกมาได้อย่างสร้างสรรค์ ถ้อยคำที่เอ่ยออกมาจากปากของเขา ชวนให้ผมต้องหยุดการกระทำและหันมานั่งฟังทุกครั้งไป และอีกสาเหตุหนึ่งคือ เขาเป็นศิลปินที่ผมชื่นชอบผลงานเพลงมาในวัยเด็กด้วยอีกประการหนึ่ง

“ศุ บุญเลี้ยง” เป็นนักพูดที่มากไปด้วยความสามารถ เหตุที่ผมกล้าเขียน กล้ายกย่องถึงเพียงนี้เป็นเพราะว่า ครั้งใดที่เขาได้รับโอกาสในการไปพูด ไปสนทนากับผู้คน ผมมักจะได้พบคำพูดที่สอดแทรกแง่คิดให้แด่ผู้ฟัง ที่มีการเปรียบเทียบ หรือหยิบยกเรื่องราวมาเป็นตัวอย่างได้อย่างละเมียดละไม อีกทั้งเขายังเป็นผู้ที่สามารถถ่ายทอดมุมมองความคิดตนเองได้อย่างสมบูรณ์แบบในหลายวิธี ไม่ว่าจะเป็นการพูดบรรยายแนวความคิดด้วยสำนวนภาษาจรรโลงใจ สามารถทำให้ผู้ฟังเข้าถึงอารมณ์ เพลิดเพลินใจ และได้รับข้อมูลความรู้นำไปบ่มเพาะความคิดสร้างสรรค์ของตนเองต่อไปได้ในคราวเดียวกัน หรือในอีกรูปแบบหนึ่งคือ การพูดดึงดูดความสนใจ ชักนำความคิดของผู้ฟังให้คล้อยตาม และรู้สึกนึกคิดไปในทางเดียวกับเขาได้  และเขายังสามารถสื่อสารเรื่องนี้ออกมาได้อย่างสุภาพ เนื้อหาถ้อยคำที่เขาพูดออกมา ไม่สามารถสร้างความระแคะระคายใจให้กับผู้ฟังได้เลยแม้แต่น้อย ทั้งนี้ก็คงเป็นผลมาจากตัวเขาเองที่พยายามหลีกเลี่ยงในการพูดเนื้อหาที่มีความอ่อนไหว มีจิตวิทยาในการหยั่งรู้ความคิดคน รู้ว่าสิ่งไหนควรไม่ควร จึงเกิดบรรยากาศในการฟังบรรยายที่มีความสงบเรียบร้อย ผมจึงถือได้ว่ารูปแบบนี้เป็นหนึ่งทักษะความสามารถที่สมควรได้รับการเขียนเยินยอฉบับยาวครั้งนี้

ส่วนรูปแบบการพูดที่ผมชื่นชอบ และเป็นตัวแปรสำคัญที่ทำให้ผมเอนเอียงความสนใจมาติดตามผลงานของเขานั่นคือ “การพูดเพื่อสร้างแรงบันดาลใจ” ซึ่งหลายท่านก็คงเลือกรูปแบบการพูดนี้มาเป็นอันดับหนึ่งในใจไม่ต่างกัน ด้วยที่มาของศิลปินท่านนี้ที่ใช้ชีวิตและสรรค์สร้างผลงานอยู่ในวงการนักเขียนอย่างช่ำชองมาเป็นระยะเวลานาน เขาเป็นเจ้าของผลงานหนังสือสร้างความประทับใจ และจุดพลังความใฝ่ฝันของผู้อ่านมามากมาย คงไม่น่าแปลกใจนัก เมื่อเขาได้พูดบรรยายถ่ายทอดเรื่องราว จะสามารถเสริมสร้างแรงบันดาลใจ จุดประกายความฝันดวงน้อยๆที่ซุกซ่อนอยู่ภายในเบื้องลึกของจิตใจผู้ฟังได้ เมื่อผมได้ฟังความคิดเชิงบวกจากศิลปินผู้นี้หนใด เป็นต้องลุกขึ้นมาสร้างสรรค์และพัฒนาแนวคิดในการดำรงชีวิตของตนเองเสมอ

องค์ประกอบและที่มาของความสมบูรณ์แบบในการพูดของเขามาจาก คำพูดที่ได้รับการกลั่นกรองและถ่ายทอดออกมาได้อย่างน่าประทับใจ น้ำเสียงที่มีความเป็นธรรมชาติมีเอกลักษณ์เฉพาะเป็นของตนเอง คนรู้จักเมื่อได้ยินได้ฟังคำพูดของเขา ทั้งที่ไม่ทราบว่าใครเป็นคนพูด ต่างสามารถนึกออกมาได้ทันทีว่าเป็นเรื่องราวจากเขาคนนี้

เนื้อหาที่มีสาระน่าสนใจและมีความเป็นเหตุเป็นผลเหล่านี้ ในความคิดผมเองก็คงจะมีที่มาจากวัยวุฒิและทักษะประสบการณ์ที่เขาได้ข้ามผ่านและสั่งสมมาในแต่ละช่วงชีวิต จากที่ผมได้อ่านบทความของ “ศุ บุญเลี้ยง” หรือตัวเขาในนามปากกาอื่นมาระยะหนึ่ง พบว่าเขามีความพยายามในการทำความเข้าใจชีวิตของตนเอง รวมถึงผู้คนในสังคมอยู่เสมอๆ  เขามีความประสงค์ในการเป็นสื่อกลาง ของการสื่อสารแนวคิดเชิงบวกไปยังโสตสัมผัสของผู้ฟังเรื่อยมา ครั้งนึงเขาเคยกล่าวว่า
“การสื่อสารที่สำคัญที่สุด คือ การสื่อสารกับตัวเอง เพราะตัวเราคือคนที่เราคุยและใช้ชีวิตด้วยมากที่สุด”
ถ้อยความนี้ชี้ให้เห็นว่าเขามีความต้องการที่จะเรียนรู้และทำความเข้าใจความรู้สึกนึกคิดของตนเอง เพื่ออธิบายแง่คิดทรงคุณค่าออกมาสู่สังคมอยู่ไม่เคยขาด สาเหตุที่กล่าวมานี้จึงถือเป็นที่มาของผลงานการเขียนในดวงใจของเหล่าหนอนหนังสือ รวมถึงการพูดที่ประสบความสำเร็จของเขา

ผมในฐานะเยาวชนที่ยังอ่อนประสบการณ์ ยังไม่ได้เผชิญเรื่องราวและแก้ไขปัญหาต่างๆที่ผ่านเข้ามาในชีวิตของตน และยังไม่ได้สร้างสรรค์ผลงานออกมาได้อย่างเป็นรูปธรรม หลายสิ่งหลายอย่างก็ยังไม่ได้รับการจัดแจงให้เสร็จดี ผมจึงมีความสนใจในการรับฟังและซึมซับความคิดอ่านจากผู้ที่ได้ผ่านประสบการณ์ที่หลากหลายมาในชีวิต ด้วยหวังว่าจะสามารถเพาะเมล็ดแห่งความฝัน ให้งอกเงยออกมาเป็นต้นกล้า และเติบโตแผ่กิ่งก้านสาขาขยายลำต้นออกมาอย่างสูงใหญ่ ให้โดดเด่นเป็นที่ประจักษ์ต่อสายตาของคนรอบข้างในเร็ววัน

นักพูดที่เต็มเปี่ยมไปด้วยความสามารถ และแรงบันดาลใจ เช่น “ศุ บุญเลี้ยง” จึงได้รับเลือกมาเป็นอันดับหนึ่งของการเป็นนักพูดที่ผมชื่นชอบ ในการส่งภาระงานวิชาการพูดเชิงสร้างสรรค์ครั้งนี้

# data[].attributes.headline
นายวชิรวิทย์ หงษ์ษา เลขที่ 23

# data[].attributes.subject
นายวชิรวิทย์ หงษ์ษา เลขที่ 23

# data[].attributes.body
นักพูดที่ฉันชื่นชอบคือ ปอย ตรีชฎา เป็นสาวประเภทสองที่มีความสามารถหลายอย่างไม่ว่าจะเป็น นางแบบ นักแสดงที่มีชื่อเสียงมากทั้งประเทศไทย และประเทศจีนพี่ปอยนอกจากจะเป็นนางแบบ นักแสดงแล้ว เธอมีความใฝ่ฝันที่อยากจะเป็นนักพูดอีกด้วย เพราะว่า เวลาเขาจะมีการเล่าอะไรต่างๆนานาที่เขาประสบพบ สิ่งที่เขาเล่ามาไม่ได้มีเเต่เรื่องไร้สาระ เพราะว่า เรื่องที่เขาเล่า มาจากเรื่องธรรมดาๆที่เขาพบเจอ ซึ่งเราก็จะอาจได้เจอในชีวิตประจำวัน เราจึงสามารถนำมาคิดต่อเเละนำมาปรับใช้ได้ ทักษะการพูดของเขาอย่างหนึ่งที่เป็นจุดเด่นเลยก็คือ การพูดให้ข้อคิด อย่างเช่น การที่เราเป็นสาวประเภทสองเราถูกรังเกียจจากหลายสิ่งหลายอบ่าง ไม่ว่าจะเป็นคนรอบข้าง การมองแล้วมาเปรียบเทียบเหยียดหยาม ดังนั้นเราควรที่จะเปลี่ยนจุดยืนตัวเองให้ตัวเองไปอยู่ในจุดที่สูงขึ้น ต้องทำให้คนรอบข้างเห็นว่าการเป็นเพศที่สามก็ไม่ด้อยค่าไปกว่าผู้ชายและผู้หญิง ทำให้คนฟังนึกภาพตามเหมือนตัวเองก็ได้ประสบพบเจอมา ทักษะการพูดของเขานั้นสร้างเสียงหัวเราะมากมายให้กับผู้ฟัง การใช้น้ำเสียงที่ดูร่าเริง ยิ้มเเย้ม ของเขา ทำให้ผู้ฟังรู้สึกสนุกตามเเละไม่น่าเบื่อ พี่ปอยได้เคยพูดว่า ''ถ้าเราหาความแต่งต่างของตัวเองได้ จงใช้มันให้เป็นประโยชน์แล้วจะเกิดทักษะหรือความแตกต่างที่โดดเด่น'' เหตุนี้จึงทำให้ฉันชื่นชอบการพูดของเขา และติดตามเขามาเรื่อยๆจนถึงทุกวันนี้

# data[].attributes.attachment_link.title
Limitless | Treechada Petcharat ตรีชฎา เพชรรัตน์ | TEDxKasetsartU

# data[].attributes.headline
นายวิชยุตม์ ธินันทรักษ์ เลขที่ 14

# data[].attributes.subject
นายวิชยุตม์ ธินันทรักษ์ เลขที่ 14

# data[].attributes.body
ลุงไนท์หรืออาร์เธอ เป็นสตรีมเมอร์ไลฟ์สด เล่นเกม ที่ไม่ใช่เเค่เล่นเกมอย่างเดียว เพราะว่า เวลาเขาไลฟ์เขาจะมีการเล่าอะไรต่างๆนานาที่เขาประสบพบเจอ จนได้ตั้งชื่อให้ช่วงการเล่านี้ว่า ''นิทานก่อนนอน''  สิ่งที่เขาเล่ามาไม่ได้มีเเต่เรื่องไร้สาระ เพราะว่า เรื่องที่เขาเล่า  มาจากเรื่องธรรมดาๆที่เขาพบเจอ ซึ่งเราก็จะอาจได้เจอในชีวิตประจำวัน เราจึงสามารถนำมาคิดต่อเเละนำมาปรับใช้ได้ ทักษะการพูดของเขาอย่างหนึ่งที่เป็นจุดเด่นเลยก็คือ การพูดส่วมบทบาท อย่างเช่น เขาได้ไปรู้จักเพื่อนที่เป็นขายตรงเเละการพูดของเพื่อนเขาเป็นเอกลักษณ์มาก เขาก็สามารถพูดส่วมบทบาทเป็นเพื่อนของเขาที่ขายตรงได้เหมือนสะว่าตัวเองเป็นขายตรงมาก่อน เเถมยังเเสดงท่าทางกริยาได้เหมือนด้วย ทำให้คนฟังนึกภาพตามเหมือนตัวเองก็ได้ประสบพบเจอมา ทักษะการพูดของเขานั้นสร้างเสียงหัวเราะมากมายให้กับผู้ฟัง การใช้นำ้เสียงที่ดูร่าเริง ยิ้มเเย้ม ของเขา ทำให้ผู้ฟังรู้สึกสนุกตามเเละไม่น่าเบื่อ ลุงไนท์ได้เคยพูดว่า ''ถ้าเราไม่สนุกก่อนเเล้วเราไปทำให้คนอื่นสนุก มันเป็นไปไม่ได้อยู่เเล้ว'' เหตุนี้จึงทำให้ฉันติดตามเขามาเรื่อยๆจนถึงทุกวันนี้

# data[].attributes.attachment_link.title
เพื่อนขายตรง แบบ 100% | นิทานก่อนนอนกับลุงไนท์

# data[].attributes.headline
นางสาวพิมพ์ชนก พงษ์สุวรรณ

# data[].attributes.subject
นางสาวพิมพ์ชนก พงษ์สุวรรณ

# data[].attributes.body
นักพูดที่ฉันชื่นชอบคือ โน้ส อุดม แต้พานิช เนื่องจาก โน้ส อุดม เป็นคนที่พูดแล้วคนฟังรู้สึกอยากฟังเอนจอยไปกับสิ่งที่เขาพูด ฉันรู้สึกว่า โน้ส อุดม เป็นคนที่มีการใช้สายตาขณะที่พูดเป็นอย่างดี มีสีหน้าแสดงออกตามอารมณ์ความรู้สึกของเรื่องที่พูด และมีวาทศิลป์ที่ดี รวมถึงการแต่งกายที่เหมาะสม และยิ่งกว่านั้นคือน้ำเสียงหรือโทนการพูด มีขึ้นมีลง อย่างน่าฟัง เวลา โน้ส อุดม พูดในเดี่ยวไมโครโฟน ฉันสังเกตบรรยากาศในงาน ทุกคนเอนจอยสนุกกับสิ่งที่เขาพูด ไม่มีบรรยากาศที่อึดอัดหรือตึงเครียด และลำดับการพูดได้เป็นอย่างดีเลยทีเดียว นอกจากการพูดที่ตลกแล้วเป็นเอกลักษณ์แล้วนั้นยังมีการสอดแทรกข้อคิดไปในตัวอีกด้วย นี่จึงเป็นเหตุผลที่ฉันชื่นชอบนักพูดคนนี้